Publication: Magyar Közlöny
Issue: MK-2004-23 (Year: 2004, Number: 23)
Era: 2004-2010
Section: 1996. évi I. törvénynek megfelelõen négy évre,
Paragraph Index: 299

3. felkéri a külügyminisztert, hogy gondoskodjék a megerõsítõ okiratnak az Európai Unió Tanácsa Fõtitkárságánál történõ letétbe helyezésérõl. Mandur László s. k., az Országgyûlés alelnöke Dr. Füle István s. k., Németh Zsolt s. k., az Országgyûlés jegyzõje az Országgyûlés jegyzõje * A határozatot az Országgyûlés a 2004. március 1-jei ülésnapján fogadta el. 2004/23. szám Az Országgyûlés 5/2004. (III. 2.) OGY határozata a gyermekek és az ifjúság helyzetérõl, életkörülményeik alakulásáról és az ezzel összefüggésben a 2002. évben megtett kormányzati intézkedésekrõl szóló jelentés elfogadásáról* Az Országgyûlés tudomásul veszi a Kormány által elõterjesztett 2002. évrõl szóló jelentést a gyermekek és az ifjúság helyzetérõl, életkörülményeik alakulásáról és az ezzel összefüggésben a 2002. évben megtett kormányzati intézkedésekrõl. Mandur László s. k., az Országgyûlés alelnöke Dr. Füle István s. k., Németh Zsolt s. k., az Országgyûlés jegyzõje az Országgyûlés jegyzõje Az Országgyûlés 6/2004. (III. 2.) OGY határozata országgyûlési vizsgálóbizottság létrehozásáról „Az Orbán-kormány (az 1998—2002-es kormányzati ciklus) alatt a Millenáris Kht. és a Kisrókus 2000 Kft., a Magyar Fejlesztési Bank Rt., a Miniszterelnöki Hivatal és annak Országimázs Központja, valamint az Ifjúsági- és Sportminisztérium, a Sportfolió Kht. mûködésével és gazdálkodásával, továbbá vezetõik, vezetõ tisztségviselõik és tisztviselõik döntéseivel, intézkedéseivel kapcsolatban felmerülõ — a politikai, erkölcsi és jogi felelõsség kérdését is felvetõ — közéleti tisztaságot sértõ cselekmények, ezzel összefüggõ esetleges vagyongyarapodások, valamint mindezzel összefüggésben az Orbán-kormány kormányzati és kormánypárti politikusai, vezetõi — különösen Orbán Viktor, Stumpf István és Deutsch Tamás — érintettségének és esetleges felelõsségének kivizsgálására”** Az Országgyûlés azzal a szándékkal, hogy teljes körûen feltárja az Orbán-kormány alatt történt egyes nagy közfelháborodást kiváltó, jelentõs közpénzeket érintõ, közérdekû ügyek körülményeit, az alábbi határozatot hozta: * A határozatot az Országgyûlés a 2004. március 1-jei ülésnapján fogadta el. ** A határozatot az Országgyûlés a 2004. március 1-jei ülésnapján fogadta el. I. Az Országgyûlés a Házszabály 34. §-ának (1) bekezdése alapján vizsgálóbizottságot hoz létre az Orbánkormány (az 1998—2002-es kormányzati ciklus) alatt a Millenáris Kht. és a Kisrókus 2000 Kft., a Magyar Fejlesztési Bank Rt., a Miniszterelnöki Hivatal és annak Országimázs Központja, valamint az Ifjúsági- és Sportminisztérium, a Sportolió Kht., mûködésével és gazdálkodásával, továbbá vezetõik, vezetõ tisztségviselõik és tisztviselõik döntéseivel, intézkedéseivel kapcsolatban felmerülõ — a politikai, erkölcsi és jogi felelõsség kérdését is felvetõ — közéleti tisztaságot sértõ cselekmények, ezzel összefüggõ esetleges vagyongyarapodások, valamint mindezzel összefüggésben az Orbán-kormány kormányzati és kormánypárti politikusai, vezetõi — különösen Orbán Viktor, Stumpf István és Deutsch Tamás — felelõsségének kivizsgálására. II. A vizsgálóbizottság feladata különösen az alábbi kérdések megvizsgálása. A) A Millenáris Kht. és a Kisrókus 2000 Kft., valamint ezzel összefüggésben a Miniszterelnöki Hivatal tevékenységével kapcsolatban:

Source: https://magyarkozlony.hu/hivatalos-lapok/6a7cede0ec208db4cf979a3e3db8a3adfd795431/dokumentumok/4c04dc162042cbdf9ab55e6583d2d7d566253e12/letoltes